Lav et referat af nedenstående tekst:

Tekst:
En gruppe på otte personer fra norsk politi skal gennemgå dokumenter og oplysninger om branden på Scandinavian Star igen. Det skriver den norske netavis VG Nett. 159 mennesker mistede livet om bord på den danske færge natten til 7. april 1990 i en påsat brand. Knapt et år senere blev efterforskningen henlagt og omstændighederne omkring dødsbranden er stadig uklare. Men nu skal omstændighederne omkring branden altså undersøges igen. - Vi har nedsat en arbejdsgruppe bestående af dygtige efterforskere fra Oslo politikreds, samt afdelingerne for organiseret og økonomisk kriminalitet. Arbejdet vil foregå indtil nytår og så vil gruppen komme med en anbefaling om hvorvidt der bør åbnes en ny efterforskning i sagen, siger politimester Hans Sverre Sjøvold til VG Nett. Han understreger overfor netavisen, at der kun vil blive foretaget nye afhøringer eller andre efterforskningsskridt, hvis arbejdsgruppen anbefaler at starte en ny efterforskning.

Referat:
Norsk politi vil undersøge branden på Scandinavian Star, der kostede 159 mennesker livet, igen.